આજના વિજ્ઞાન યુગમાં ધર્મ શબ્દ થોડો અળખામણો બની ગયો છે. ધર્મ એટલે ઝઘડો .ધર્મ એટલે વાદવિવાદનું મૂળ.ધર્મ એટલે માણસને માણસ જોડે લડાવવાનું સાધન એવી વ્યાખ્યાઓ અત્યારની યુવા પેઢીમાં ઘર કરી ગઈ છે. રોજીરોટી કમાવવાની કે વધુ રૂપિયા મેળવવાની લ્હાય બળતરામાં ધર્મ વિષે વિચારવાની કોઈને ફુરસદ નથી. પરંપરાથી ચાલતા આવતા ધાર્મિક રીવાજો સદંતર કરવા અથવા વડીલોને ખુશ કરવા ખાતર નિભાવી લેવાનું વલણ આજની પેઢીમાં જોવા મળે છે.રીતરિવાજોનું જ્ઞાન, વિજ્ઞાન એમને ખબર ન હોવાના કારણે તે માત્ર રૂટીન કાર્ય બની જાય છે. તેથી તેમાં શ્રદ્ધા અને ઉત્સાહ હોતા નથી. પરિણામે કેટલાય સારા રીતરિવાજોની પણ ઘોર ઉપેક્ષા થઇ રહી છે.જેની પાછળ વિજ્ઞાન અને ઉચ્ચ જીવન સિંધ્ધાંત રહેલા છે.